Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: (London), ad ki. Magyarországon kihirdette a 2001. évi XI. törvény;
Paragraph Index: 91

2. A gépjármûvezetõ képzésére lásd a 8.2 fejezetet. 1.3.2 A képzés jellege Az érintett személyek feladatához és felelõsségéhez igazodva a következõ képzés szükséges: 1.3.2.1 Általános tájékoztató oktatás A személyzetnek meg kell ismernie a veszélyes áruk szállítására vonatkozó általános elõírásokat. 1.3.2.2 Munkakörre (feladatra) szakosított oktatás A személyzetet feladatával és felelõsségével arányban álló részletességgel ki kell oktatni a veszélyes áruk szállítására vonatkozó elõírásokra. Ha a veszélyes árut multimodális szállítással továbbítják, a többi szállítási módra vonatkozó elõírásokat is ismertetni kell. 1.3.2.3 Biztonsági oktatás A személyzetet ki kell oktatni a veszélyes áruk által képviselt veszélyekrõl és kockázatról azzal arányban, hogy a veszélyes áruk szállításakor, be- vagy kirakásakor bekövetkezõ baleset esetén mekkora a sérülés veszélye, ill. mennyire van kitéve a veszélyes áru hatásának. Az oktatás célja, hogy a személyzet tudatában legyen a biztonságos árukezelés szabályainak és a veszélyhelyzet elhárítására teendõ intézkedéseknek. 1.3.2.4 A 7 osztályra vonatkozó oktatás A 7 osztály vonatkozásában a személyzetet megfelelõen ki kell oktatni a sugárveszélyre, ill. a személyzetet – vagy tevékenységük következtében más személyeket – érõ besugárzás csökkentése érdekében betartandó óvóintézkedésekre. 1.3.3 Dokumentálás Az oktatásra vonatkozó iratokat a munkáltatónak és a munkavállalónak is meg kell õriznie, és új munkakör betöltése esetén ellenõrizni kell. A személyzet oktatását rendszeresen ki kell egészíteni az elõírásokban történt változásokkal. 1.4 FEJEZET A RÉSZT VEVÕK BIZTONSÁGGAL KAPCSOLATOS KÖTELEZETTSÉGEI 1.4 fejezet A részt vevõk biztonsággal kapcsolatos kötelezettsége 1.4.1 Általános biztonsági elõírások 1.4.1.1 A veszélyes áru szállításában részt vevõknek az elõrelátható veszély természetének és mértékének megfelelõ intézkedéseket kell tenniük, hogy elkerüljék a sérüléseket és károkat, ill. a lehetõ legkisebbre csökkentsék a következményeket. Az ADR elõírásait azonban mindenképpen be kell tartani. 1.4.1.2 Amennyiben olyan közvetlen veszély áll fenn, ami a közbiztonságot veszélyezteti, a részt vevõknek azonnal értesíteniük kell a vészelhárító szolgálatokat, és rendelkezésükre kell bocsátaniuk azokat az információkat, amelyeket beavatkozásukhoz igényelnek. 1.4.1.3 Az ADR a különbözõ részt vevõkre háruló kötelezettségeket részletesebben is megadhatja. Ha egy Szerzõdõ Fél véleménye szerint nem jár a biztonság csökkenésével, a valamely részt vevõre háruló kötelezettségeket belföldi jogszabályaiban átháríthatja egy vagy több másik részt vevõre, feltéve, hogy az 1.4.2 és az 1.4.3 szakaszban felsorolt kötelezettségeknek eleget tesznek. Ezekrõl az eltérésekrõl a Szerzõdõ Félnek értesítenie kell az ENSZ Európai Gazdasági Bizottság Titkárságát, amely a Szerzõdõ Felek tudomására hozza. Az 1.2.1, az 1.4.2 és az 1.4.3 szakasznak a részt vevõk és kötelezettségeik meghatározására vonatkozó elõírásai nem érintik a belföldi jog jogkövetkezményekre (büntetõjogi, kártérítési felelõsség stb.) vonatkozó azon elõírásait, amelyek abból fakadnak, hogy a kérdéses részt vevõ pl. természetes vagy jogi személy, önálló vállalkozó, munkaadó vagy alkalmazott. 1.4.2 A fõ részt vevõk kötelezettsége 1.4.2.1 Feladó 1.4.2.1.1 A veszélyes áru feladója csak olyan küldeményt adhat át szállításra, amely megfelel az ADR elõírásainak. A feladóra – az 1.4.1 szakasz figyelembevételével – különösen a következõ kötelezettségek hárulnak:

Source: https://magyarkozlony.hu/hivatalos-lapok/34b364376ec4fe16511c9bfc3ba43e77bb99f0bc/dokumentumok/ce82e9a071d7ba7a903f11b01050dda1f7317261/letoltes